A PIELIKUMS

SMĒĶĒŠANAS TESTS ATTIECĪBĀ UZ TABAKU UN TABAKAS IZSTRĀDĀJUMIEM

Mērķis

Smēķēšanas testa mērķis ir izveidot saskaņotu metodi, lai varētu atšķirt apstrādātu tabaku (tabaku, kas ir gatava smēķēšanai bez jebkādas turpmākas apstrādes), kas klasificējama pozīcijā 2403, no neapstrādātas tabakas pozīcijā 2401. Lai atšķirtu apstrādātu tabaku pozīcijā 2403 no neapstrādātas tabakas pozīcijā 2401, veic smēķēšanas testu. Sijāšanas testu veic tikai tādā gadījumā, ja paraugu nav iespējams smēķēt bez turpmākas (rūpnieciskas) apstrādes.

Ievads

Attiecībā uz apakšpozīciju 2403 19 jēdziens “derīgs smēķēšanai” nozīmē, ka izstrādājumu var ietīt vai iepildīt cigarešu formā un izlietot vairākos dūmu vilcienos vai arī iepildīt pīpē un izlietot vairākos dūmu vilcienos.

Testa būtība

To, vai tabakas paraugu ir iespējams smēķēt, var pārbaudīt vairākos veidos: ietinot to cigarešu papīrā, lai sagatavotu “tinamās tabakas” cigareti, iepildot to cigarešu papīra čaulītē vai iepildot tabaku pīpē. Pīpes un sagatavotās cigaretes aizdedzina un smēķē. Tiek izvērtēta aizdedzināšana un smēķēšana.

Piemērošanas joma

Tests ir piemērojams visiem tabakas veidiem un izstrādājumiem, tostarp tādām tabakas izstrādājumu daļām kā, piemēram, cigāru pildvielām. Tests var būt bīstams, ja paraugu sabojājis (ietekmējis) pelējums.

Aprīkojums

Temperatūras un mitruma kontroles ierīce parauga kondicionēšanai (temperatūra 22 ± 1 °C un mitrums 60 ± 3 %)

Cigarešu čaulītes uzpildītājs

Cigarešu papīrs (garums 70 mm, platums 37 mm)

Cigarešu čaulītes (diametrs 7,3 mm, garums 85 mm, ieskaitot filtru)

Šķiltavas

Birstīte cigarešu čaulītes uzpildītāja tīrīšanai

Pīpe

Pīpes stampa

Pīpes tīrīšanas instrumenti

Smēķējamā mašīna (atbilstoša standartam ISO 3308)

Parauga sagatavošana

Paraugu rūpīgi samaisa un, ja nepieciešams, sadala apakšparaugos ar kvartēšanas metodi. Kad paraugs ir sauss (ūdens saturs ir mazāks par 8 % masas), to kondicionē (temperatūra 22 ± 1 °C un mitrums 60 ± 3 %) vismaz 48 stundas.

Paraugu nav atļauts nekādā veidā griezt, lauzt, saberzt, malt vai citādi sasmalcināt.

Testa procedūra

Notīra cigarešu čaulītes uzpildītāju un pīpi.

Pīpe:

— Piemērotu parauga daudzumu (vismaz 5,0 g) ievieto pīpē līdz pīpes malai.

— Pīpē esošo tabaku aizdedzina, izmantojot šķiltavas, un viegli saspiež, izmantojot pīpes stampu. Pīpi pīpē regulāros aptuveni 1 minūti ilgos intervālos.

Cigaretes:

— Cigarešu papīrs: piemērotu parauga daudzumu novieto uz cigarešu papīra un to satin cilindra formā.

— Cigarešu čaulītes uzpildītājs: piemērotu parauga daudzumu (vismaz 0,5 g) ievieto cigarešu čaulītes uzpildītājā un cigareti sagatavo saskaņā ar attiecīgajam uzpildītājam paredzētajām instrukcijām.

— Sagatavotās cigaretes aizdedzina, izmantojot šķiltavas, un atstāj kvēlojam, nepīpējot tās (lai sadedzinātu lieko papīru). Cigareti pīpē regulāros aptuveni 30–60 sekunžu intervālos atkarībā no tabakas kvalitātes, un katrs ievilkums ilgst aptuveni divas sekundes.

Testa izvērtēšana (tipiski piemēri)

Ja viens no smēķēšanas testiem ir pozitīvs, šo tabaku var smēķēt (apakšpozīcija 2403 19).

Pīpju smēķēšanas testa izvērtējums Tinamās tabakas cigarešu smēķēšanas izvērtējums Papīra čaulīšu cigarešu smēķēšanas testa izvērtējums Galīgais izvērtējums Piezīme Paraugu nav iespējams iepildīt pīpē (veselas tabakas lapas, tabakas lapu lieli gabali, stublāji utt.) Cigareti nav iespējams satīt (veselas tabakas lapas, tabakas lapu lieli gabali, stublāji utt.) Cigareti nav iespējams sagatavot (veselas tabakas lapas, tabakas lapu lieli gabali, stublāji utt.) Paraugu nav iespējams smēķēt bez papildu (industriālas) apstrādes Raksturīgs apakšpozīcijām 2401 10 , 2401 20 un 2401 30 Paraugu nav iespējams smēķēt pīpē (pildījums nav caurlaidīgs vai caurlaidība ir ļoti zema, un pīpe izdziest gandrīz uzreiz pēc aizdedzināšanas) Paraugu nav iespējams ietīt un izveidot cigareti, paraugs nesatur tabakas šķiedras, kas ļauj saturēt (kopā) tīto cigareti, pildījums krīt ārā no cigarešu papīra Paraugs tika iepildīts cigarešu čaulītē, un sagatavotā cigarete tika smēķēta Paraugs ir piemērots smēķēšanai Raksturīgs tabakas atkritumiem (mazas plāksnītes daļiņas) – apakšpozīcija 2403 19 Paraugu ir iespējams smēķēt pīpē Paraugs tika ietīts cigarešu papīrā, un sagatavotā cigarete tika smēķēta Paraugs tika iepildīts cigarešu čaulītē, un sagatavotā cigarete tika smēķēta Paraugs ir piemērots smēķēšanai Raksturīgs sasmalcinātai tabakai – apakšpozīcija 2403 19 Paraugu nav iespējams smēķēt pīpē (pildījums nodeg ļoti ātri un tiek atbrīvots ļoti liels siltuma daudzums – pīpi var sabojāt) Paraugs tika ietīts cigarešu papīrā, un sagatavotā cigarete tika smēķēta Paraugs tika iepildīts cigarešu čaulītē, un sagatavotā cigarete tika smēķēta Paraugs ir piemērots smēķēšanai Raksturīgs sīki sasmalcinātai tabakai – apakšpozīcija 2403 19 Paraugu nav iespējams iepildīt pīpē (parauga daļiņas ir ļoti cietas) Cigareti nav iespējams satīt (cietās daļiņas plēš cigarešu papīru) Cigarešu čaulīti nav iespējams piepildīt (cietās daļiņas plēš cigarešu papīru) Paraugu nav iespējams smēķēt bez papildu (industriālas) apstrādes Raksturīgs grieztiem stublājiem – apakšpozīcija 2401 30

Attiecībā uz dažiem paraugiem (jo īpaši tabakas atkritumiem) ir iespējams satīt gandrīz bezveidīgas “tītās” cigaretes. Ja šādas “tītās” cigaretes sadrūp pirms aizdedzināšanas vai ja “tabakas daļiņas” izkrīt no aizdedzinātas “tītās” cigaretes pēc pirmā ievilkuma, rezultāts tiek norādīts šādi: “cigareti nav iespējams satīt”.

Literatūra

ISO 3402, Tabaka un tabakas izstrādājumi – kondicionēšanas un testēšanas atmosfēra.